( t65 ) 



cevesquene. Or nos partiron de ce et paseron le flum et vos con- 

 teron d'une cité qe est apellés Cinghianfii. 



CHAPITRE CXLIX. 



Ci devise de la cild de Cingliianfu. 



Cinghianfu est une cité dou Mangi. Les jens sunt ydules et 

 sunt an grant Kaan , et ont monoie de carte. Il vivent de mer- 

 chandie et d'aïs. Il ont soie asez. Il font dras dorés et de soies 

 de maintes faisonz. Il hi a riches mercant et grant. Il ont veneionz 

 et chaceison de bcstes et de osiaus asez. Il ont grant plantée des 

 blés et des chouses de vivre. Il hi a deus église de cristiens nes- 

 torin , et ce avint dès 1278 anz de l'ancarnasionz de Crist en 

 ça ; e voz dirai cornant il avint. Il fu voir qe unques ne i avoit 

 eu moistier de cristienz , ne ncis en Dieu cristicnz jusque à 1278 

 anz, hi fu seingnor por le grant Kaan trois anz Marsarchis qui 

 estoit cristienz ncstorin. Et cestui Marsarchis hi fist faire celle 

 deus église , et de celés tens en cha , hi a englise que devant ne 

 i avoit église ne cristienz. Or nos partiron de ceste matherie , et 

 voz conteron d'une autie cité moût grant qe est apellés Cin- 

 ghingui. 



CHAPITRE CL. 



Ci devise de la cité de Cingiggui. 



Quant l'en se part de la cité de Cinghinanfu , il ala trois jornée 

 ver Ysceloc , toutes foies trovant cités et castiaus asez de grant 

 mercandies et de giant ars. Il sunt tuit ydres et sunt au grant 

 Kan , et ont monoie de carte. Et à chief de trois jornée adonc 

 treuve-l'en la cité de Cinghingui que moût est grant et noble , et 

 les jens sunt ydres et sunt au grant Kaan. Lor monoie est de 

 carte. Il vivent de mercandie e d'ars. Il hi a soie asez. Il funt 



